Maðurinn var dæmdur fyrir minniháttar líkamsárás og brot gegn 3. mgr. 99. gr. barnaverndarlaga sem kveður á um að hver sá sem sýnir barni yfirgang , ruddalegt eða ósiðlegt athæfi , særir það eða móðgar , skuli sæta sektum eða fangelsi allt að tveimur árum . Maðurinn játaði brot sín fyrir dómi en taldi atvikið ekki falla undir ákvæði almennra hegningarlaga um minni háttar líkamsárás . Vísaði hann þar til myndbandsupptöku af atvikinu og fullyrti að hann hafi einungis „ snert létt koll drengsins “ en ekki slegið hann . Á myndbandsupptökunni sést maðurinn ganga inn á völlinn eftir að tveimur drengjum lendir saman og slá annan þeirra í höfuðið . Því til stuðnings var lagt fram læknisvottorð þar sem kom fram að drengurinn hefði verið með roða í hársverði eftir atvikið og aumur viðkomu . Við ákvörðun refsingar var litið til þess að maðurinn hafði ekki áður gerst brotlegur við hegningarlög og að hann hafði skýlaust játað brot sín fyrir dómi . Háttsemi mannsins þótti þó sérstaklega gróf í ljósi þess að hann veittist að barni sem var við íþróttaiðkun með jafningjum sínum .